CELEX: 32022D0796
Language: sk
Date: 2022-05-12 00:00:00
Title: Rozhodnutie Komisie (EÚ) 2022/796 z 12. mája 2022, ktorým sa v mene Európskej únie schvaľuje zmena prílohy XVIII k Dohode, ktorou sa zakladá pridruženie medzi Európskou úniou a jej členskými štátmi na jednej strane a Strednou Amerikou na strane druhej

20.5.2022   
               
               
                  SK
               
               
                  Úradný vestník Európskej únie
               
               
                  L 141/111
               
            
         ROZHODNUTIE KOMISIE (EÚ) 2022/796
         z 12. mája 2022,
         ktorým sa v mene Európskej únie schvaľuje zmena prílohy XVIII k Dohode, ktorou sa zakladá pridruženie medzi Európskou úniou a jej členskými štátmi na jednej strane a Strednou Amerikou na strane druhej
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na rozhodnutie Rady 2012/734/EÚ z 25. júna 2012 o podpise Dohody, ktorou sa zakladá pridruženie medzi Európskou úniou a jej členskými štátmi na jednej strane a Strednou Amerikou na strane druhej v mene Európskej únie, a o predbežnom vykonávaní časti IV dohody, ktorá sa týka obchodných záležitostí (1), a najmä na jeho článok 4,
         keďže:
         
                     (1)
                  
                  
                     Dohoda, ktorou sa zakladá pridruženie medzi Európskou úniou a jej členskými štátmi na jednej strane a Strednou Amerikou na strane druhej (ďalej len „dohoda“) ešte nenadobudla platnosť.
                  
               
                     (2)
                  
                  
                     V článku 353 ods. 4 dohody sa však stanovuje predbežné vykonávanie časti IV dohody, ktorá sa týka obchodných záležitostí. V dôsledku toho sa časť IV dohody predbežne vykonáva od 1. augusta 2013, pokiaľ ide o Honduras, Nikaraguu a Panamu, od 1. októbra 2013, pokiaľ ide o Kostariku a Salvádor, a od 1. decembra 2013, pokiaľ ide o Guatemalu.
                  
               
                     (3)
                  
                  
                     V článku 247 dohody sa stanovuje možnosť pridať do prílohy XVIII („Chránené zemepisné označenia“) k dohode nové zemepisné označenia po ukončení námietkového konania a po kladnom preskúmaní zo strany príslušných vnútroštátnych alebo regionálnych orgánov v súlade s príslušnými pravidlami a postupmi Rady pre pridruženie.
                  
               
                     (4)
                  
                  
                     Kostarika Únii predložila žiadosť o pridanie nového zemepisného označenia do časti B prílohy XVIII k dohode. Únia ukončila námietkové konanie a preskúmala toto nové zemepisné označenie.
                  
               
                     (5)
                  
                  
                     Salvádor Únii predložil žiadosť o pridanie desiatich nových zemepisných označení do časti B prílohy XVIII k dohode. Únia ukončila námietkové konanie a preskúmala tieto nové zemepisné označenia.
                  
               
                     (6)
                  
                  
                     Podľa článku 6 dohody má Rada pre pridruženie zriadená podľa článku 4 dohody právomoc meniť zoznam zemepisných označení uvedený v prílohe XVIII k dohode.
                  
               
                     (7)
                  
                  
                     Článkom 274 dohody sa zriaďuje Podvýbor pre duševné vlastníctvo, ktorý môže Rade pre pridruženie odporučiť, na účely schválenia, zmeny zoznamu zemepisných označení uvedeného v prílohe XVIII k dohode.
                  
               
                     (8)
                  
                  
                     Podvýbor pre duševné vlastníctvo 13. júna 2022 posúdil informácie týkajúce sa ďalších zemepisných označení Kostariky a Salvádora a odporučil Rade pre pridruženie, aby zodpovedajúcim spôsobom upravila časť B prílohy XVIII k dohode.
                  
               
                     (9)
                  
                  
                     Časť B prílohy XVIII k dohode by sa preto mala zodpovedajúcim spôsobom zmeniť a zmeny by sa mali schváliť v mene Únie,
                  
               ROZHODLA TAKTO:
         
            Článok 1
            Zmeny v časti B prílohy XVIII k dohode uvedené v návrhu rozhodnutia Rady pre pridruženie sa týmto schvaľujú v mene Európskej únie.
            Návrh rozhodnutia Rady pre pridruženie je pripojený k tomuto rozhodnutiu.
         
         
            Článok 2
            Zástupca Únie v Rade pre pridruženie je oprávnený schváliť rozhodnutie Rady pre pridruženie v mene Európskej únie.
         
         
            Článok 3
            Toto rozhodnutie sa uverejní v Úradnom vestníku Európskej únie.
            Rozhodnutie Rady pre pridruženie sa po jeho prijatí uverejní v Úradnom vestníku Európskej únie.
         
         
            V Bruseli 12. mája 2022
            
               
                  Za Komisiu
               
               Janusz WOJCIECHOWSKI
               
                  člen Komisie
               
            
         
         
            (1)  Ú. v. EÚ L 346, 15.12.2012, s. 1.
      
      
         
            PRÍLOHA
            
               
                  NÁVRH ROZHODNUTIA RADY PRE PRIDRUŽENIE EÚ – STREDNÁ AMERIKA č. […]/2022
                  o zmene prílohy XVIII („Chránené zemepisné označenia“) k Dohode, ktorou sa zakladá pridruženie medzi Európskou úniou a jej členskými štátmi na jednej strane a Strednou Amerikou na strane druhej
                  RADA PRE PRIDRUŽENIE EÚ – STREDNÁ AMERIKA,
                  so zreteľom na Dohodu, ktorou sa zakladá pridruženie medzi Európskou úniou a jej členskými štátmi na jednej strane a Strednou Amerikou na strane druhej, a najmä na jej článok 247,
                  keďže:
                  
                              (1)
                           
                           
                              Dohoda, ktorou sa zakladá pridruženie medzi Európskou úniou a jej členskými štátmi na jednej strane a Strednou Amerikou na strane druhej (ďalej len „dohoda“) (1), sa predbežne vykonáva od 1. augusta 2013, pokiaľ ide o Honduras, Nikaraguu a Panamu, od 1. októbra 2013, pokiaľ ide o Kostariku a Salvádor, a od 1. decembra 2013, pokiaľ ide o Guatemalu.
                           
                        
                              (2)
                           
                           
                              V článku 247 dohody sa stanovuje možnosť pridať do prílohy XVIII („Chránené zemepisné označenia“) k dohode nové zemepisné označenia po ukončení námietkového konania a po kladnom preskúmaní zo strany príslušných vnútroštátnych alebo regionálnych orgánov v súlade s príslušnými pravidlami a postupmi Rady pre pridruženie.
                           
                        
                              (3)
                           
                           
                              Kostarika 2. júla 2020 predložila Únii žiadosť o pridanie jedného nového zemepisného označenia do prílohy XVIII (Chránené zemepisné označenia) k dohode podľa článku 247 dohody. Únia ukončila preskúmanie a námietkové konanie, uverejnené 6. decembra 2021 (2), týkajúce sa nového zemepisného označenia Kostariky.
                           
                        
                              (4)
                           
                           
                              Salvádor 7. júna 2021 predložil Únii žiadosť o pridanie desiatich nových zemepisných označení do prílohy XVIII (Chránené zemepisné označenia) k dohode podľa článku 247 dohody. Únia ukončila preskúmanie a námietkové konanie, uverejnené 28. decembra 2021 (3), týkajúce sa nových zemepisných označení Salvádora.
                           
                        
                              (5)
                           
                           
                              Podvýbor pre duševné vlastníctvo na spoločnom zasadnutí zmluvných strán EÚ a Strednej Ameriky dospel 13. júna 2022 podľa článku 274 ods. 2 dohody po predchádzajúcom posúdení informácií poskytnutých v súvislosti s novými zemepisnými označeniami Kostariky a Salvádora k záveru, že Rade pre pridruženie odporučí, aby zodpovedajúcim spôsobom zmenila prílohu XVIII k dohode.
                           
                        
                              (6)
                           
                           
                              Rada pre pridruženie má právomoc prijať rozhodnutie na základe vzájomnej dohody v súlade s článkom 11 svojho rokovacieho poriadku.
                           
                        
                              (7)
                           
                           
                              Príloha XVIII k dohode by sa preto mala upraviť tak, ako sa uvádza v tomto rozhodnutí,
                           
                        ROZHODLA TAKTO:
                  
                     Článok 1
                     Položky v prílohe k tomuto rozhodnutiu sa pridávajú do tabuľky v časti B prílohy XVIII „Chránené zemepisné označenia“ k dohode zriadenej rozhodnutím Rady pre pridruženie EÚ – Stredná Amerika č. 5/2014 (4).
                  
                  
                     Článok 2
                     Toto rozhodnutie, vyhotovené v dvoch exemplároch, podpisujú zástupcovia Rady pre pridruženie EÚ – Stredná Amerika, ktorí sú oprávnení konať v mene zmluvných strán na účely úpravy dohody.
                     Toto rozhodnutie nadobúda účinnosť dňom posledného podpisu.
                     Toto rozhodnutie nadobúda účinnosť dňom jeho prijatia.
                  
                  
                     V
                     
                        
                           Za Výbor pre obchod
                        
                        
                           vedúci delegácie EÚ
                        
                     
                     
                        
                           vedúci delegácie Strednej Ameriky
                        
                     
                  
               
            
            
               (1)  Ú. v. EÚ L 346, 15.12.2012, s. 3.
            
               (2)  OZNÁMENIE – VEREJNÁ KONZULTÁCIA Zemepisné označenia z Kostariky, ktoré majú byť chránené ako zemepisné označenia v Európskej únii (Ú. v. EÚ C 489, 6.12.2021, s. 10).
            
               (3)  OZNÁMENIE – VEREJNÁ KONZULTÁCIA Zemepisné označenia zo Salvádora, ktoré majú byť chránené ako zemepisné označenia v Európskej únii, Ú. v. EÚ C 522, 28.12.2021, s. 20, a korigendum k OZNÁMENIU – VEREJNEJ KONZULTÁCII – Zemepisné označenia zo Salvádora, ktoré majú byť chránené ako zemepisné označenia v Európskej únii (Ú. v. EÚ C 30, 20.1.2022, s. 2).
            
               (4)  Rozhodnutie Rady pre pridruženie EÚ – Stredná Amerika č. 5/2014 zo 7. novembra 2014 o zemepisných označeniach, ktoré sa majú zaradiť do prílohy XVIII k dohode (Ú. v. EÚ L 196, 24.7.2015, s. 59).
         
      
      
         
            PRÍLOHA
            
                        Krajina
                     
                     
                        Názov
                     
                     
                        Výrobky
                     
                  
                        Kostarika
                     
                     
                        Tarrazú
                     
                     
                        Káva
                     
                  
                        Salvádor
                     
                     
                        Café Alotepec
                     
                     
                        Káva
                     
                  
                        Salvádor
                     
                     
                        Café Bálsamo Quezaltepec
                     
                     
                        Káva
                     
                  
                        Salvádor
                     
                     
                        Café Cacahuatique
                     
                     
                        Káva
                     
                  
                        Salvádor
                     
                     
                        Café Chichontepec
                     
                     
                        Káva
                     
                  
                        Salvádor
                     
                     
                        Café Tecapa Chinameca
                     
                     
                        Káva
                     
                  
                        Salvádor
                     
                     
                        Camarón Bahía de Jiquilisco
                     
                     
                        Krevety
                     
                  
                        Salvádor
                     
                     
                        Chaparro
                     
                     
                        Destilovaná liehovina z obilnín
                     
                  
                        Salvádor
                     
                     
                        Jocote Barón Rojo San Lorenzo
                     
                     
                        Čerstvé ovocie
                     
                  
                        Salvádor
                     
                     
                        Loroco San Lorenzo
                     
                     
                        Čerstvá zelenina
                     
                  
                        Salvádor
                     
                     
                        Pupusa de Arroz de Olocuilta
                     
                     
                        Hrubá okrúhla placka (tortilla) vyrobená z ryže